पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। बीआरटीएस सर्विस लेन पर खड़े वाहनों को हटाने के लिए प्रशासन ने जिन 18 संस्थानों को नोटिस दिया था, उन्होंने वाहन हटाना तो दूर, नोटिस का जवाब देना तक जरूरी नहीं समझा। शक हो रहा है नोटिस की आड़ में अफसरों का उद्देश्य 'कुछ और तो नहीं था या फिर अफसरों पर बड़े संस्थानों का रुतबा भारी पड़ रहा है।
बीआरटीएस के दोनों ओर मॉल, होटल, शोरूम और दुकानों में जाने वाले ग्राहक कभी मर्जी से तो कभी संस्थान के गाड्र्स के कहने पर फुटपाथ और सर्विस लेन पर वाहन खड़े कर देते हैं। इससे यातायात प्रभावित होता है। इसे देखते हुए विजय नगर एसडीएम संदीप सोनी ने क्षेत्र का सर्वे कराया था, जिसमें 18 संस्थानों के नाम सामने आए। एसडीएम ने 29 मई को इन्हें धारा 133 के तहत नोटिस जारी किया था कि वे सात दिन में फुटपाथ और सर्विस लेन पर ग्राहकों के वाहन खड़े होना बंद करवा दें। जवाब भी पेश करें, लेकिन संस्थानों के बाहर एक बार भी वाहन हटाने की कोशिश नहीं की गई।
इन्हें दिया था नोटिस
1. सोनी सेंटर, मालवीय नगर चौराहा
2. लोटस इलेक्ट्रॉनिक कॉम्प्लेक्स
3. पंजाब ज्वेलर्स, मालवीय नगर चौराहा
4. शर्मा चाट भंडार, विजय नगर चौराहा
5. कुमावत प्रॉपर्टी, विजय नगर चौराहा
6. सुंदरम स्वीट्स, विजय नगर चौराहा
7. मंगल सिटी, विजय नगर चौराहा
8. महावीर फर्निशिंग, विजय नगर चौराहा
9. गृह शोभा, विजय नगर चौराहा
10. अपना स्वीट्स, विजय नगर चौराहा
11. यू-टर्न, विजय नगर
12. फोनिक्स इन्फ्रा,विजय नगर
13. मल्हार मेगा मॉल,विजय नगर
14. सी-21, विजय नगर
15. विरमानी हाउस, बाटा मालवीय नगर
16. श्रीमाया, मालवीय नगर
17. ऑर्बिट मॉल, विजय नगर
18. होटल अमर विलास, मालवीय नगर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva kas_Deva bho_Deva bho_Deva bho_Deva bho_Deva bho_Deva bho_Deva mai_Deva bho_Deva awa_Deva bho_Deva mai_Deva awa_Deva bho_Deva mai_Deva bho_Deva bho_Deva zho_Hant eng_Latn